Document ID: 32004R0738

Uredba Komisije (ES) št. 738/2004
z dne 21. aprila 2004
o dopolnitvi Priloge k Uredbi (ES) št. 2400/96 o vnosu nekaterih imen v Register zaščitenih označb porekla in zaščitenih geografskih označb (Peras de Rincón de Soto in Brioche vendéenne)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske pridelke in živila [1] ter zlasti člena 6(3) in (4) Uredbe,
ob upoštevanju naslednjega:
(1) Po členu 5 Uredbe (EGS) št. 2081/92 je Komisija prejela vlogo Španije za registracijo imena "Peras de Rincón de Soto" kot zaščiteno označbo porekla in vlogo Francije za registracijo imena "Brioche vendéenne" kot zaščiteno geografsko označbo.
(2) V skladu s členom 6(1) navedene uredbe je bilo ugotovljeno, da vlogi izpolnjujeta vse zahteve iz uredbe in zlasti vsebujeta vse zahtevane informacije v skladu s členom 4 uredbe.
(3) Komisija po objavi imena iz Priloge k tej uredbi v Uradnem listu Evropske unije [2] ni prejela nobene izjave o ugovoru v smislu člena 7 Uredbe (EGS) št. 2081/92.
(4) Zato imeni izpolnjujeta vse pogoje za vključitev v "Register zaščitenih označb porekla in zaščitenih geografskih označb" ter za zaščito na ravni Skupnosti kot zaščitena označba porekla in zaščitena geografska označba.
(5) Priloga k tej uredbi dopolnjuje Prilogo k Uredbi Komisije (ES) št. 2400/96 [3] -
SPREJELA NASLEDNJO UREDBO:
Člen 1
Imeni iz priloge k tej uredbi se dodata v prilogo k Uredbi (ES) št. 2400/96 in vneseta kot zaščitena označba porekla (ZOP) in zaščitena geografska označba (ZGO) v "Register zaščitenih označb porekla in zaščitenih geografskih označb", predviden v členu 6(3) Uredbe (EGS) št. 2081/92.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. aprila 2004

Labels: 3
18
17
6